Diari Oficial de la Generalitat Valenciana


Sumari del DOGV 10028, del 30-12-2024 (2024/14392)

RESOLUCIÓ de 27 de desembre de 2024, per la qual s'aprova la convocatòria del procediment de selecció d'una entitat col·laboradora per a la gestió de les ajudes establides en el Decret 190/2024.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10769

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/14890

CVE
:   FHNE-W-8512-60550

Data del document
:   27-12-2024

Organisme emissor
:   Conselleria d'Hisenda i Economia

Tipus de document
:   Resolució

Anàlisi jurídica

 Descriptors 

:   * ajuda pública
    * garantia d'inversions
    * suport econòmic
    * garantia de crèdit
    * desastre natural
    * inundació
    * ajuda a les empreses

El Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024, té com a objecte la concessió directa d'ajudes a les empreses, els autònoms i altres entitats que desenrotllen una activitat en la Comunitat Valenciana que hagen pogut ser afectades d'alguna manera per la DANA, amb la finalitat de cobrir els costos financers referits a les operacions de finançament d'inversions i circulant afecte a l'activitat, atorgats per entitats financeres i que compten amb aval d'una societat de garantia recíproca, en els termes que consten en el text esmentat.

L'article 8 de l'esmentat Decret 190/2024 establix que estes ajudes es gestionaran a través d'una entitat col·laboradora seleccionada segons el que es preveu en els articles 12 i següents, de la Llei 38/2003, de 17 de novembre, general de subvencions (d'ara en avant, Llei 38/2003), així com la resta de normativa d'aplicació, com és l'article 161 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, Llei 1/2015).

D'acord amb l'article 12.2 de la Llei 38/2003, pot ser entitat col·laboradora per a l'entrega dels fons públics a les persones beneficiàries, o per altres funcions de gestió de les subvencions, qualsevol persona jurídica que complisca les condicions de solvència i eficàcia que s'establisquen. Quan esta persona jurídica estiga subjecta al dret privat, l'article 16.5 establix que l'entitat col·laboradora ha de seleccionar-se prèviament mitjançant un procediment sotmés als principis de publicitat, concurrència, igualtat i no discriminació.

D'altra banda, i en atenció al que es disposa en els articles 16.1 de la Llei 38/2003 i 161.1 de la Llei 1/2015, la col·laboració ha de formalitzar-se mitjançant la subscripció d'un conveni que regularà les condicions i obligacions assumides per l'entitat col·laboradora seleccionada. Este conveni, pel fet de ser un contracte no onerós que exclou qualsevol remuneració directa o indirecta a percebre per l'entitat col·laboradora, no li és aplicable la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, per estar exclòs de l'àmbit objectiu d'esta llei, d'acord amb el que es disposa en l’article 2.1.

Per tot això, es considera necessari procedir a seleccionar l'entitat col·laboradora per a gestionar les ajudes a les empreses, autònoms i altres entitats que desenrotllen una activitat en la Comunitat Valenciana que hagen pogut ser afectats d'alguna manera per la DANA, amb la finalitat de cobrir els costos financers referits a les operacions de finançament d'inversions i circulant afecte a l'activitat, atorgats per entitats financeres i que compten amb aval d'una societat de garantia recíproca.

Per tot això, en virtut del que es disposa en el Decret 195/2024, de 23 de desembre, del Consell, d'aprovació del Reglament orgànic i funcional de la Conselleria d'Hisenda i Economia,

RESOLC

Primer

Aprovar la convocatòria del procediment de selecció d'una entitat col·laboradora per a la gestió de les ajudes establides en el Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024, en els termes que consten en els annexos 1 i 2 d'esta resolució.

Segon

Publicar esta resolució en el *Diari Oficial de la Generalitat Valenciana*, la qual produirà efectes des de l'endemà de la publicació.

Contra esta resolució, que posa fi a la via administrativa, es podrà, potestativament, interposar un recurs de reposició davant de l’òrgan que ha dictat l’acte, en el termini d’un mes des de la publicació en el *Diari Oficial de la Generalitat Valenciana*, d’acord amb el que disposen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de ser publicada. Tot això, de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que s’utilitze qualsevol altra via que es considere oportuna.

ANNEX 1

Convocatòria del procediment de selecció d'una entitat col·laboradora per a la gestió de les ajudes establides en el Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024.

1. Objecte

Esta convocatòria té per objecte regular el procediment de selecció d'una entitat col·laboradora per a la gestió de les ajudes establides en el Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024 (d'ara en avant, Decret 190/2024).

2. Requisits de l'entitat col·laboradora

2.1. Les entitats col·laboradores participants han de reunir els requisits següents:

- Ser una entitat de crèdit, establiment financer de crèdit o societat de garantia recíproca, inscrita en el Registre d'entitats del Banc d'Espanya, amb establiment permanent a Espanya.

- En el cas d'una entitat de crèdit o establiment de crèdit, el volum viu de crèdits al sector privat a final de 2023 en la Comunitat Valenciana ha de ser superior al 10 % i ser almenys 100 milions d'euros; i en el cas de les societats de garantia recíproca, tindre com a socis partícips empreses de la Comunitat Valenciana que com a mínim superen el 30 % de socis partícips.

- Disposar d'almenys una oficina d'atenció presencial per a la gestió de les ajudes oberta en el territori de la Comunitat Valenciana.

- Disposar dels mitjans personals i tècnics suficients per a dur a terme la col·laboració en els termes d'esta resolució.

- Complir els requisits establits per a les entitats col·laboradores en els articles 13 de la Llei 38/2003, de 17 de novembre, general de subvencions, i 161 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

2.2. L'entitat col·laboradora que resulte seleccionada haurà d'acreditar el compliment d'estos requisits davant de l'òrgan competent, en els termes del punt 8 d'este annex 1.

3. Condicions de la col·laboració

L'entitat col·laboradora designada haurà de fer les tasques que a continuació s'indiquen:

- Difondre els termes de la línia d'ajuda establida, informant sobre els requisits necessaris tant per a poder accedir a estes ajudes, com per a les diferents fases de la seua tramitació, així com les condicions i terminis establits.

- Posar a la disposició dels beneficiaris, en la mesura en què els recursos materials i personals ho permeten, els mitjans necessaris per a oferir suport administratiu i tècnic per a cursar les sol·licituds corresponents.

- Tramitar les sol·licituds comprovant que la documentació presentada complix satisfactòriament els requisits exigits.

- Efectuar el càlcul de les ajudes que li corresponguen a cada beneficiari, aportant el degut detall.

- Remetre telemàticament a la Direcció General de Finançament els esborranys de proposta de resolució d'aprovació i/o denegació d'ajudes.

- Pagar l'import de les ajudes.

- Comunicar a la Direcció General de Finançament les anul·lacions i reintegraments, amb el detall de la quantificació i detall dels càlculs efectuats, i col·laborar en la gestió del reintegrament durant tota la seua tramitació.

- Comunicar a la Direcció General de Finançament les justificacions relatives a les ajudes a la inversió dels beneficiaris, aportant evidència de la verificació i compliment de la finalitat de la subvenció.

- Gestionar de manera diligent i adequada els fons rebuts de la Generalitat per al pagament de les subvencions en el seu nom.

- Custodiar els documents presentats per les persones interessades.

- Realitzar qualsevol altra funció relacionada per al compliment de les seues obligacions relacionades amb el Decret 190/2024 i en la resta de la normativa d'aplicació.

4. Procediment de selecció

4.1. El procediment està sotmés als principis de publicitat, concurrència, igualtat i no discriminació.

4.2. Del procediment es donarà publicitat en el *Diari Oficial de la Generalitat Valenciana*.

4.3. L'òrgan competent per a dur a terme esta selecció és la Conselleria d'Hisenda i Economia.

4.4. L'òrgan gestor encarregat de la instrucció d'este procediment de selecció és la Direcció General de Finançament. Les dades de contacte són: plaça de Nàpols i Sicília, 6, 46763 València, telèfon: 497 483 940, correu electrònic: ikojufzidfifwh@yke.dn.

5. Sol·licituds

5.1. El termini de presentació de sol·licituds per a ser entitat col·laboradora serà de cinc dies hàbils des de l'endemà de la publicació de la present resolució en el *Diari Oficial de la Generalitat Valenciana*  (DOGV). No s'admetran sol·licituds que no s'hagen presentat en este termini.

5.2. Les sol·licituds han de realitzar-se d'acord amb els models de l'annex 2 de la present resolució.

5.3. Les sol·licituds han de presentar-se pels mitjans electrònics, d'acord amb el que preveu l'article 14 de la Llei 39/2015, d'1 d'octubre, del procediment administratiu comú de les administracions públiques.

6. Criteris objectius de selecció de l'entitat col·laboradora

6.1. Els criteris objectius que serviran de base per a seleccionar una entitat col·laboradora són:

a) La seua implantació en el teixit empresarial de la Comunitat Valenciana: (màxim 49 punts).

La puntuació s'assignarà (i) en funció del volum viu de crèdits destinats al sector privat de la Comunitat Valenciana al final del 2023 amb imports no inferiors a 100 milions d'euros o, (ii) en el cas de societats de garantia recíproca, en funció del nombre de socis partícips que siguen empreses de la Comunitat Valenciana quan este supere el 30 % de la manera següent:

- Per cada punt percentual que supere el 10 % de crèdits vius destinats al sector privat de la Comunitat Valenciana, respecte del total de crèdits a este sector, s'assignaran 7 punts.

- En el cas de societats de garantia recíproca, per cada 10 punts percentuals de socis partícips que supere el 30 % mínim requerit s'assignaran 7 punts.

b) Els mitjans personals adscrits a la gestió de les ajudes: (màxim 35 punts)

Es valorarà el nombre de persones adscrites a la gestió de les ajudes objecte d'esta convocatòria, assignant la puntuació següent.

- Per cada persona que preste servicis com a tècnic superior: 10 punts.

- Per cada persona que preste servicis administratius: 5 punts.

L'adscripció de més mitjans personals que els que oferisquen la major puntuació no serà presa en consideració a l'efecte de la valoració d'este criteri.

c) La presència en el territori de la Comunitat Valenciana (16 punts):

Esta puntuació s'assignarà a la persona jurídica que acredite tindre obertes al públic una o més oficines en la Comunitat Valenciana amb anterioritat a la data del 29 d'octubre de 2024.

7. Instrucció del procediment de selecció

7.1. Només es valoraran les sol·licituds de les entitats que complisquen amb els requisits per a participar.

7.2. La Direcció General de Finançament valorarà les sol·licituds presentades per les entitats d'acord amb els criteris objectius del procediment i seleccionarà com a entitat col·laboradora aquella que obtinga una puntuació major. En cas d'empat, se seleccionarà aquella entitat que dispose d'un distintiu empresarial en matèria d'igualtat o una acreditació equivalent en matèria d'igualtat, expedit per l'òrgan competent estatal o autonòmic.

En cas que persistisca l'empat, se seleccionarà l'entitat que compte amb major percentatge de persones amb discapacitat reconeguda superior al 33 % en el total de la seua plantilla (amb contracte de treball de tipus indefinit). Esta circumstància estarà referida a la data límit de presentació de sol·licituds i els treballadors que es prendran en consideració per al còmput han de tindre una antiguitat en l'entitat d'almenys 12 mesos immediatament anteriors a la data límit de presentació de sol·licituds. Per a la comprovació del compliment d'estes condicions, l'Administració podrà sol·licitar la documentació pertinent a l'entitat.

Finalment, si encara persistix l'empat, este ha de resoldre's per sorteig.

8. Documentació que ha de presentar l'entitat col·laboradora seleccionada

8.1. L'òrgan competent requerirà a l'entitat col·laboradora seleccionada que, en el termini de cinc dies hàbils a comptar de l'endemà d'haver rebut el requeriment, presente la documentació acreditativa de la identitat dels seus representants.

La inscripció en el Registre d'entitats del Banc d'Espanya es verificarà d'ofici.

8.2. Es podrà sol·licitar la rectificació de deficiències o aclariments i documentació complementària. En este cas, es concedirà un termini màxim de tres dies hàbils per a esclarir o completar la documentació.

8.3. Si l'entitat col·laboradora seleccionada no complix el requeriment, o en cas que la documentació de l'entitat continga defectes substancials o deficiències materials no corregibles, serà exclosa del procediment de selecció. En este cas, es requerirà la documentació a la següent classificada, si n'hi ha.

9. Designació de l'entitat col·laboradora

Una vegada presentada la documentació requerida, la designació de l'entitat col·laboradora es farà per resolució de la consellera d'Hisenda i Economia, a proposta del director general de Finançament. La resolució de designació es publicarà en el *Diari Oficial de la Generalitat Valenciana*  (DOGV).

10. Formalització de la col·laboració

10.1. La col·laboració es formalitzarà mitjançant un conveni entre la Conselleria d'Hisenda i Economia i l'entitat col·laboradora designada mitjançant este procediment de selecció, en els termes previstos en els articles 16 de la Llei 38/2003 i 161 de la Llei 1/2015.

10.2. La formalització del conveni requerix un informe favorable de la Direcció General de Finançament.

10.3. L'entitat col·laboradora no percebrà compensació econòmica directament ni indirectament en relació amb les funcions a desenrotllar pel Decret 190/2024. La retribució, deduïts els gastos de moviment de fons i manteniment dels comptes, que, si és el cas, l'entitat col·laboradora percebera pel depòsit dels fons aportats per la Generalitat en alguna o algunes entitats bancàries, serà ingressada a la Generalitat una vegada es produïsca i en la forma que la Direcció General de Finançament determine.

11. Duració del conveni de col·laboració

El conveni de col·laboració que es formalitze amb l'entitat col·laboradora designada es mantindrà vigent fins que no siguen totalment cancel·lats tots els préstecs que siguen beneficiaris de l'ajuda, d'acord amb el que es disposa en l'article 161.3 de la Llei 1/2015.

12. Obligacions de l'entitat col·laboradora

L'entitat col·laboradora està obligada, a més de complir la resta de les obligacions previstes en la normativa reguladora d'ajudes i subvencions, a:

- Realitzar les actuacions previstes en el Decret 190/2024 i en el conveni de col·laboració que es formalitze, així com en la resta de normativa d'aplicació.

- Sotmetre's a les actuacions de comprovació que, respecte de la gestió d'estos fons, puga efectuar l'Administració de la Generalitat Valenciana, i a les de control financer que realitze la Intervenció General o la Sindicatura de Comptes, i aportar tota la informació que li siga requerida en l'exercici d'estes actuacions.

- Complir el que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i pel qual es deroga la Directiva 95/46/CE, i el que s'establix en la Llei orgànica 3/2018, de 5 de desembre, de protecció de dades personals i garantia dels drets digitals.

ANNEX 2

Models de sol·licitud

Model 1

Declaració responsable relativa al compliment dels requisits que s'exigixen per a participar en el procediment de selecció

|  |  |
| --- | --- |
| Dades de l'entitat sol·licitant | |
| Denominació |  |
| NIF: |  |
| Domicili social | |
| Carrer: |  |
| Núm.: |  |
| Població: |  |
| Codi postal: |  |
| Dades de les persones representants de l'entitat | |
| Nom complet de la persona representant 1: |  |
| DNI de la persona representant 1: |  |
| Nom complet de la persona representant 2: |  |
| DNI de la persona representant 2: |  |
| Adreça de correu electrònic designada per a avisos electrònics: |  |

  

DECLARE:

Que l'entitat que represente:

a) És una entitat de crèdit, establiment financer de crèdit o societat de garantia recíproca, degudament autoritzada i inscrita en el Registre d'entitats del Banc d'Espanya, amb codi d'entitat \_\_\_\_\_\_\_\_\_\_\_\_\_\_\_\_\_\_\_\_\_\_\_

b) Disposa d'almenys una oficina d'atenció presencial per a la gestió de les ajudes oberta en la Comunitat Valenciana:

c) Disposa de mitjans personals i tècnics suficients per a dur a terme la col·laboració.

d) Es designa com a persona interlocutora amb la Conselleria d'Hisenda i Economia:

Càrrec

Nom de la persona interlocutora per a coordinació

Adreça de correu electrònic

Telèfon

Adreça postal

Es designa com a persona suplent:

Càrrec

Nom de la persona interlocutora per a coordinació suplent

Adreça de correu electrònic

Telèfon

Adreça postal

e) Se sotmet al que disposa el Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024.

f) No incorre en cap prohibició establida en l'apartat 2 de l'article 13 de la Llei 38/2003.

I, perquè conste, expedisc esta declaració a l'efecte de la presentació de la sol·licitud per a participar en el procediment de selecció d'una entitat col·laboradora per a la gestió de les ajudes establides en el Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024.

Model 2

Declaració responsable relativa als criteris objectius de selecció

|  |  |
| --- | --- |
| Dades de l'entitat financera | |
| Denominació |  |
| NIF: |  |
| Domicili social |  |
| Carrer: |  |
| Núm.: |  |
| Població: |  |
| Codi postal: |  |
| Dades de les persones representants de l'entitat | |
| Nom complet de la persona representant 1: |  |
| DNI de la persona representant 1: |  |
| Nom complet de la persona representant 2: |  |
| DNI de la persona representant 2: |  |
| Adreça de correu electrònic designada per a avisos electrònics: |  |
|  | |

  

DECLARE:

Que l'entitat que represente complix els criteris objectius de selecció següents:

a) La seua implantació en el teixit empresarial de la Comunitat Valenciana (màxim 49 punts).

L'entitat de crèdit / establiment financer de crèdit manté un volum de crèdits destinats al sector privat de la Comunitat Valenciana a 31/12/2023 per un import de \_\_\_ milions d'euros, la qual cosa representa un \_\_ % del total de l'entitat.

La societat de garantia recíproca manté un nombre de socis partícips que són empreses de la Comunitat Valenciana que representa un \_\_ % del total de socis partícips.

b) Mitjans personals adscrits a la gestió de les ajudes (màxim 35 punts)

|  |  |
| --- | --- |
| Persona treballadora núm. 1 | |
| Nom |  |
| Tipus de servicis prestats | Tècnic superior / Administratius |
| Càrrec |  |
| Adreça de correu electrònic |  |
| Telèfon |  |

  

|  |  |
| --- | --- |
| Persona treballadora núm. 2 | |
| Nom |  |
| Tipus de servicis prestats | Tècnic superior / Administratius |
| Càrrec |  |
| Adreça de correu electrònic |  |
| Telèfon |  |

  

|  |  |
| --- | --- |
| Persona treballadora núm. 3 | |
| Nom |  |
| Tipus de servicis prestats | Tècnic superior / Administratius |
| Càrrec |  |
| Adreça de correu electrònic |  |
| Telèfon |  |

  

|  |  |
| --- | --- |
| Persona treballadora núm. 4 | |
| Nom |  |
| Tipus de servicis prestats | Tècnic superior / Administratius |
| Càrrec |  |
| Adreça de correu electrònic |  |
| Telèfon |  |

  

|  |  |
| --- | --- |
| Persona treballadora núm. 5 | |
| Nom |  |
| Tipus de servicis prestats | Tècnic superior / Administratius |
| Càrrec |  |
| Adreça de correu electrònic |  |
| Telèfon |  |

  

[...]

Nota: La persona designada com a interlocutor també és un mitjà personal adscrit i s'ha de declarar en este model.

c) Presència en el territori de la Comunitat Valenciana (màxim 16 punts)

|  |  |
| --- | --- |
| Localitat | Nombre d'oficines |
|  |  |
|  |  |
|  |  |
|  |  |
|  |  |

  

I, perquè conste, expedisc esta declaració a l'efecte de la presentació de la sol·licitud per a participar en el procediment de selecció d'una entitat col·laboradora per a la gestió de les ajudes establides en el Decret 190/2024, de 17 de desembre, del Consell, pel qual s'aproven les bases reguladores i la concessió d'ajudes directes a les empreses amb activitat en la Comunitat Valenciana per a cobrir els costos financers per operacions de finançament de circulant i d'inversions atorgades per entitats financeres amb aval d'una societat de garantia recíproca per a pal·liar els danys causats en la Comunitat Valenciana per la depressió aïllada en nivells alts (DANA) iniciada el 29 d'octubre de 2024.

  

València, 27 de desembre de 2024

Ruth María Merino Peña

Consellera d'Hisenda i Economia